Rino Serra/Le fior dël mal/124


CXXIV. La fin ëd la giornà 
Sot na lus motoben malandà 
A cor, dansa e as tòrs sensa dé cont 
La vita, criasson-a e sfacià. 
Parej, pen-a che a l'orissont 

La neuit vissiosa a monta, 
Pasia tut, l'istessa fam chërsent, 
Scancela tut, l'istessa onta, 
Ël poeta a dis: "Finalment! 

Mè spirit, coma mie vèrtebre, 
A suplico l'arpòs con ardor; 
Ël cheur pien d'un seugn fùnebre, 

Ma im cogeraj ën sël dòss àor, 
M'anvlùperai an vòsti ridò ancor, 
Oh rinfrëscante tënëbre!" 

Rino Serra
Leteratura piemontèisa
Baudelaire